
 24.2.2018
 BG
 Официален вестник на Европейския съюз
 L 54/4
 РЕГЛАМЕНТ ЗА ИЗПЪЛНЕНИЕ (ЕС) 2018/276 НА КОМИСИЯТА
 от 23 февруари 2018 година
 за изменение на Регламент за изпълнение (ЕС) No 215/2014 по отношение на промени в определянето на етапните и общите цели за показателите за крайните продукти в рамката на изпълнението за европейските структурни и инвестиционни фондове
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1303/2013 на Европейския парламент и на Съвета от 17 декември 2013 г. за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) No 1083/2006 на Съвета (1), и по-специално член 22, параграф 7, пета алинея от него,
 като има предвид, че:
 (1)
 В член 5, параграф 3 от Регламент за изпълнение (ЕС) No 215/2014 на Комисията (2) се определят изискванията за определянето на етапните и общите цели за показателите за крайните продукти в рамката на изпълнението за европейските структурни и инвестиционни фондове (ЕСИФ).
 (2)
 Изискванията, установени в член 5, параграф 3 от Регламент за изпълнение (ЕС) No 215/2014, означават, че управляващите органи на Европейския фонд за регионално развитие, Кохезионния фонд и — в определени случаи — Европейския земеделски фонд за развитие на селските райони, следва да предоставят информация за етапните и общите цели за показателите за крайните продукти в рамката на изпълнението, само ако те се отнасят до операции, при които всички действия, водещи до крайни продукти, са изпълнени в пълен размер.
 (3)
 С цел опростяване на процедурите за докладване, подобряване на правната сигурност и гарантиране, че в контекста на рамката на изпълнението постигането на дадена етапна или обща цел за даден показател за крайните продукти може да бъде оценена на базата на данните, които най-точно отразяват напредъка в изпълнението, член 5, параграф 3 от Регламент за изпълнение (ЕС) No 215/2014 следва да бъде изменен с оглед съгласуване на изискванията за всички ЕСИФ.
 (4)
 Вследствие на увеличението на ресурсите за Инициативата за младежка заетост и удължаването ѝ до края на програмния период, член 7, параграф 4 от Регламент за изпълнение (ЕС) No 215/2014 следва да бъде изменен, за да се определи начинът, по който изпълнението на целите следва да бъде оценено.
 (5)
 За да се създадат условия за незабавното прилагане на предвидените мерки, настоящият регламент следва да влезе в сила в деня след деня на публикуването му в Официален вестник на Европейския съюз.
 (6)
 Предвидените в настоящия регламент мерки са в съответствие със становището на Комитета за координация на европейските структурни и инвестиционни фондове.
 (7)
 Поради това Регламент за изпълнение (ЕС) No 215/2014 следва да бъде съответно изменен,
 ПРИЕ НАСТОЯЩИЯ РЕГЛАМЕНТ:
 Член 1
 Регламент за изпълнение (ЕС) No 215/2014 се изменя, както следва:
 1)
 В член 5 параграф 3 се заменя със следното:
